કહેવાય છે કે કોઈ પણ વસ્તુની શરૂઆત કરવી મોટી વાત છે, અને એક વાર જો હિંમત અને મહેનતથી તમે તમારા માર્ગ પર નીકળી પડો તો સમજો કે તમે અડધી બાજી મારી લીધી છે. આશરે 7 વર્ષ પહેલાં જમશેદપુરમાં 'નેશનલ ઇન્સ્ટિટ્યૂટ ઑફ ટેક્નોલોજી' એટલે કે NITના ભૂતપૂર્વ વિદ્યાર્થીઓનો એક નાનકડો પ્રયાસ આજે આ આદિવાસી વિસ્તારમાં રહેતાં બાળકોમાં નવી ઊર્જા ભરી રહ્યો છે. એક સમયે NITની મેસમાં કામ કરનારા નાનાં બાળકો આજે જુદી જુદી સરકારી અને ખાનગી શાળાઓમાં ભણી રહ્યા છે. એન્જિનિયરિંગનો અભ્યાસ કરનારા વિદ્યાર્થીઓ પાસે જે બાળકો કાલ સુધી ભણ્યા હતા, તેઓ આજે ખુદ એન્જિનિયરિંગ અને અન્ય ઉચ્ચ શિક્ષણ મેળવી રહ્યા છે. NITના ભૂતપૂર્વ વિદ્યાર્થી અને ‘સંકલ્પ’ની સ્થાપના કરનારા શિવેન્દ્ર શ્રીવાસ્તવનું કહેવું છે, "અમારી આવી કોઈ યોજના નહોતી, છતાં પણ આજે અમે ત્રણ રાજ્યોમાં કામ કરી રહ્યા છીએ!"